喺現實世界，一個炸彈爆起上嚟會令佢四圍嘅嘢受損，但假設其他因素不變，離個炸彈愈遠嘅嘢受損程度會愈低，而飛濺傷害通常會有距離效應－個遊戲程式會設定，所有喺範圍內嘅單位都會受傷，但愈近範圍中心嘅單位受傷愈重，而且實際應用上，飛濺傷害通常都會傷害個用家，所以用家冇得近距離喺狹窄空間嗰度勁用飛濺傷害武器。